Kaalvoet in Europa:- - www.madelieblog1.com
Die laventelvelde van Provence.
So vier ure per trein vanaf Parys in die Suide van Frankryk, is die ou stad Avignon, in die Provencestreek. Ons het op Avignon ‘n motor gehuur en na die dorpie Saint -Remy-de-Provence gery waar ons ‘n ou plaashuis so twee km buite die dorp gehuur het.
Wat ‘n wonderlike afsluiting vir die toer – groot, ruim huis met lugrëeling en ‘n reuse swembad om in af te koel en te ontspan voor die lang terugreis, via Marseilles en Heathrow, na Kaapstad.
Ons verblyf in Provence het saam met ‘n erge hittegolf geval – koelste was om op die warmste tyd van die dag in die bussie wat ons gehuur het rond te ry met die lugrëeling op Arktiese temperature gestel.
Die Provenceprovinsie van Frankryk het so baie om te sien – laventelvelde, sonneblomlande, die wit perde van die Camargue, die Midellandsesee, en die pragtigste dorpies waarvan sommige al uit die Romeinse tydperk dateer.
Die wit perde van die Camargue.
Rooi poppies - simbool van die gevalle soldaat.
Provence grens aan die Middellandsesee.
Ons naaste dorp. Oer-oud en skilderagtig mooi. Ook die plekkie waar Vincent van Gogh meer as 'n jaar in 'n inriging opgeneem was en van sy mooiste skilderye gskilder het.
Woensdagmark in St Remy.
St Remy se kosmark
Reuse panne met paella.
Bessies by dosyne.
Oooo die tamaties!
Alles knoffel dié.
Laataand se ete en kuier
Ons was in die middel van die somer daar - dit word eers donker teen 10 00 in die aand.
Ons huis by St Remy
Om so 'n plaashuis te huur, kos so R4000 per nag. Maar die goed is baie groot - ons s'n het vyf slaapkamers gehad en kon alaapplek gee vir 10 mense.
As 'n paar vriende dus saam maak en so 'n plek huur, gaan dit in effek goedkoper wees as om in 'n hotel of gastehuis oor te bly.
jy kan dan jou eie vars kos koop op die menigte kosmarkte en jou eie maaltye voorberei.